b'\n_START_ARTICLE_\nUSB atmintukas\n_START_PARAGRAPH_\nUSB atmintukas (USB raktas, USB atmintin\xc4\x97, \xe2\x80\x9eUSB fle\xc5\xa1iukas\xe2\x80\x9c; angl. USB flash drive)\xc2\xa0\xe2\x80\x93 puslaidininkin\xc4\x97 kei\xc4\x8diama informacijos laikmena, \xc4\xaf kuri\xc4\x85 duomenys \xc4\xafra\xc5\xa1omi arba skaitomi blokais, pana\xc5\xa1iai kaip diske; atmintukas. Prie\xc5\xa1ingai nei laikinojoje atmintin\xc4\x97je duomenys USB atmintuke i\xc5\xa1lieka ir atjungus j\xc4\xaf nuo kompiuterio.\n_START_SECTION_\nPaskirtis\n_START_PARAGRAPH_\nNaudojamas duomenims tarp kompiuteri\xc5\xb3 perkelti, dabartiniu metu visi\xc5\xa1kai pakeit\xc4\x97 seniau naudotus lanks\xc4\x8diuosius magnetinius diskelius, taip pat vis da\xc5\xbeniau naudojamas vietoj daugkartinio \xc4\xafra\xc5\xa1ymo optini\xc5\xb3 laikmen\xc5\xb3 (CD/DVD). Prie kompiuterio jungiamas per universali\xc4\x85j\xc4\x85 magistral\xc4\x99 (USB), \xc4\xafstatant atmintuk\xc4\x85 \xc4\xaf jos jungties lizd\xc4\x85.\n_START_SECTION_\nTalpa\n_START_PARAGRAPH_\nDabartiniu metu USB atmintukuose telpa iki 256 gigabait\xc5\xb3 informacijos. Jau sukurtas ir 2 TB talpos atmintukai. Maksimali USB atmintuk\xc5\xb3 talpa nuolat did\xc4\x97ja.'